হরতাল সফলের লক্ষ্যে থানা বিএনপি বিদ্যমান দুটি গ্রুপের নেতাকর্মী ও জামায়াতের কর্মীদের কানাইঘাট পৌর শহরে অবস্থান গ্রহন করে পিকেটিং করতে চাইলে  পুলিশী বাধার মুখে হরতাল কারীরা পিকেটিং করতে পারেনি। তবে পিকেটিং ছাড়াই উপজেলার সর্বত্র হরতাল পালিত হয়েছে। উপজেলা সদর থেকে, দূর পাল্লার যানবাহন চলাচল বন্ধ থাকলেও ছোট খাট যানবাহন চলাচল ছিল সীমিত। ব্যবসা প্রতিষ্ঠান, অফিস-আদালত, ব্যাংক-বীমা খোলা থাকলেও উপস্থিতি ছিল নগন্য। হরতালের সমর্থনে বেলা ১২টায় কানাইঘাট বাজারে উপজেলা জামায়াতের আমীর মাওলানা আব্দুল করিমের নেতৃত্বে একটি মিছিল পৌর শহরে প্রধান প্রধান সড়কগুলো প্রদক্ষিণ শেষে দক্ষিণ বাজারে এক পথসভায় মিলিত হয়। সভায় বক্তব্য রাখেন, জামায়াতের উপজেলা সেক্রেটারী মাওলানা  কামাল উদ্দিন, কর্মপরিষদ সদস্য শরিফ উদ্দিন, মাওলানা তাজ উদ্দিন, কামাল উদ্দিন, শিবির নেতা ছাবিবর আহমদ, সেলিম উদ্দিন ও এমএ বাবুল প্রমুখ। থানা বিএনপির একাংশের সভাপতি এমএ লতিফ এর নেতৃত্বে একটি মিছিল পৌরশহর প্রদক্ষিণ শেষে কানাইঘাট পূর্ববাজারে এক পথসভায় মিলিত হয়। সভায় বক্তব্য রাখেন, পৌর বিএনপির সভাপতি ইফজালুর রহমান, সাধারণ সম্পাদক অধ্যাপক হাবিব আহমদ, প্রভাষক ফরিদ আহমদ, জসীম উদ্দিন, নাজিম উদ্দিন, গুলজার আহমদ ও জাকির হোসেন প্রমুখ। অপরদিকে বেলা ১টায় হাজী এমএ মতিনর নেতৃত্বে বিএনপির অপর অংশের একটি মিছিল পৌর শহরের প্রধান  প্রধান সড়কগুলো প্রদক্ষিণ শেষে কানাইঘাট দক্ষিণ বাজারে শেষ হয়। পথসভায় বক্তব্য রাখেন, সাংগঠনিক সম্পাদক কাউন্সিলার শরীফুল হক, যুবদলর আহ্বায়ক এমএ মান্নান, ছাত্রদলের সভাপতি নজরুল ইসলাম, ছাত্রদল নেতা রাশিদুল হাসান টিটু, আব্দুল করিম ও রুহুল আমীন প্রমুখ।